|  |
| --- |
| Številka: 603-1/2024-11 |
| Ljubljana, dne 17. 01. 2024 |
| EVA (če se akt objavi v Uradnem listu RS) |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Sklep o sodelovanju SV na mednarodni vojaški vaji BAYONET 1/24 – predlog za obravnavo  |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 - ZKUN, 8/12, 21/13, 47/13 – ZDU-1G, 65/14, 55/17 in 163/22), tretjega odstavka 84. člena Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20) in prvega odstavka 6. člena Pravilnika o vajah v obrambnem sistemu (Uradni list RS, št. 100/13 in 44/21) je Vlada Republike Slovenije na \_\_\_ redni seji dne \_\_\_\_\_\_\_\_\_\_\_\_\_\_ pod \_\_\_ točko dnevnega reda sprejela S K L E P1. Vlada Republike Slovenije je sprejela Sklep o sodelovanju Slovenske vojske na mednarodni vojaški vaji BAYONET-1/24.
2. Vlada Republike Slovenije dovoljuje vstop pripadnikov oboroženih sil Združenih držav Amerike na ozemlje Republike Slovenije za potrebe izvedbe mednarodne vojaške vaje BAYONET-1/24 v času njenega trajanja.

Barbara Kolenko Helblgeneralna sekretarkaPriloge: Sklep o sodelovanju Slovenske vojske na mednarodni vojaški vaji BAYONET-1/24.Prejemnik: * Ministrstvo za obrambo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * generalpodpolkovnik Robert Glavaš, načelnik Generalštaba Slovenske vojske.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Slovenska vojska bo od 22. 1. do 4. 2. 2024 sodelovala na mednarodni vojaški vaji BAYONET-1/24 (v nadaljnjem besedilu: vaja BAYONET-1/24). Namen vaje BAYONET-1/24 je skupno usposabljanje z oboroženimi silami Združenih držav Amerike, in sicer na vadiščih Slovenske vojske na ozemlju Republike Slovenije. Vključuje taktične vaje z bojnim streljanjem (TVBS) in taktične vaje enot (TVE) sil Slovenske vojske z 173rd Infantry Brigade Combat Team (Združene države Amerike).S sodelovanjem na vaji, katere podlaga je Memorandum o soglasju med Ministrstvom za obrambo Republike Slovenije in Evropskim poveljstvom Združenih držav o skupnih aktivnostih Slovenske vojske in sil Združenih držav Amerike pri usposabljanjih, ki se izvajajo v Republiki Sloveniji (Sklep Vlade Republike Slovenije št. 51002-20/2017/3 z dne 16. 3. 2017, podpisan 25. 4. 2017), se krepi sodelovanje med zaveznicami in izkazuje prispevek h kolektivni obrambi. Za potrebe izvedbe vaje BAYONET-1/24 se za čas njenega trajanja dovoli vstop oboroženih sil Združenih držav Amerike na ozemlje Republike Slovenije. Sprejetje posebnega sklepa vlade za sodelovanje na vaji BAYONET-1/24 je potrebno, ker Načrt vaj v obrambnem sistemu in sistemu varstva pred naravnimi in drugimi nesrečami v letu 2024 še ni sprejet. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 1914 - SV | usposabljanje Slovenske vojske | 6474 | 20.000 |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| 7.b Predstavitev ocene finančnih posledic pod 40.000 EUR:Stroški vaje se krijejo iz postavke SV. Sodelovanje na vaji ne bo povzročilo porabe dodatnih finančnih sredstev, razen stroškov dela v okviru priprav in izvedbe vaje.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| Skladno s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa Vlade Republike Slovenije. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Marjan Šarecminister |

Poslano:

* + Ministrstvo za obrambo.

VLADA REPUBLIKE SLOVENIJE PREDLOG

Številka:

V Ljubljani, dne\_\_\_\_\_\_\_\_\_\_\_\_\_

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZKUN, 8/12, 21/13, 47/13 – ZDU-1G, 65/14, 55/17 in 163/22), tretjega odstavka 84. člena Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20) in prvega odstavka 6. člena Pravilnika o vajah v obrambnem sistemu (Uradni list RS, št. 100/13 in 44/21) je Vlada Republike Slovenije na \_\_\_ redni seji dne \_\_\_\_\_\_\_\_\_\_\_\_\_\_ pod \_\_\_ točko dnevnega reda sprejela

**S K L E P**

**o sodelovanju Slovenske vojske na mednarodni vojaški vaji BAYONET-1/24**

I

Slovenska vojska bo sodelovala na mednarodni vojaški vaji BAYONET-1/24 (v nadaljnjem besedilu: vaja BAYONET-1/24), ki predstavlja sklop taktičnih vaj z bojnim streljanjem in taktične vaje enot sil Slovenske vojske.

II

(1) Namen vaje BAYONET-1/24 je podpreti strelsko usposabljanje enote oboroženih sil Združenih držav Amerike in nadgraditi izkušnje sil Slovenske vojske pri organizaciji ter izvedbi strelskih usposabljanj.

(2) Cilj vaje BAYONET-1/24 je nadaljevati skupna usposabljanja med silami Slovenske vojske in oboroženimi silami Združenih držav Amerike ter pri urjenju podpreti enote oboroženih sil Združenih držav Amerike, ki so razmeščene v Evropi.

III

Vaja BAYONET-1/24 bo predvidoma potekala med 22. 1. 2024 in 4. 2. 2024 na vadiščih Slovenske vojske.

IV

(1) Vadbenci na vaji BAYONET-1/24 so Center za združeno usposabljanje in enote Slovenske vojske ter 173rd Infantry Brigade Combat Team (Združene države Amerike).

(2) Za potrebe izvedbe vaje BAYONET-1/24 se v času njenega trajanja dovoli vstop pripadnikov oboroženih sil Združenih držav Amerike na ozemlje Republike Slovenije.

V

Pripadniki oboroženih sil Združenih držav Amerike krijejo stroške priprav in izvedbe vaje BAYONET-1/24 v skladu z Memorandumom o soglasju med Ministrstvom za obrambo Republike Slovenije in Evropskim poveljstvom Združenih držav o skupnih aktivnostih Slovenske vojske in sil Združenih držav Amerike pri usposabljanjih, ki se izvajajo v Republiki Sloveniji, stroški pripadnikov Slovenske vojske pa se krijejo iz namenskih sredstev za usposabljanje Slovenske vojske.

VI

(1) Aktivnosti v okviru vaje BAYONET-1/24 se izvajajo tako, da je vpliv na lokalno prebivalstvo v okolici vadišč Slovenske vojske, kjer se izvaja strelsko usposabljanje, čim manjši.

(2) Slovenska vojska pravočasno obvesti lokalne skupnosti, kjer so umeščena vadišča Slovenske vojske, o aktivnostih, ki se bodo izvajale na vaji BAYONET-1/24.

(3) Kontrolne in varnostne ukrepe izvajajo vodje dejavnosti strelskega usposabljanja, ki jih določi nosilna enota, in sicer v skladu s predpisi ter z elaborati vadišč, na katerih se bodo izvajala strelska usposabljanja.

VII

Ta sklep začne veljati naslednji dan po sprejetju.

Barbara Kolenko Helbl

 generalna sekretarka

Prejmejo:

* + Ministrstvo za obrambo.

**OBRAZLOŽITEV:**

Slovenska vojska bo od 22. 1. do 4. 2. 2024 sodelovala na mednarodni vojaški vaji BAYONET-1/24 (v nadaljnjem besedilu: vaja BAYONET-1/24). Namen vaje BAYONET-1/24 je skupno usposabljanje z oboroženimi silami Združenih držav Amerike, in sicer na vadiščih Slovenske vojske na ozemlju Republike Slovenije. Vključuje taktične vaje z bojnim streljanjem (TVBS) in taktične vaje enot (TVE) sil Slovenske vojske z 173rd Infantry Brigade Combat Team (Združene države Amerike).

S sodelovanjem na vaji, katere podlaga je Memorandum o soglasju med Ministrstvom za obrambo Republike Slovenije in Evropskim poveljstvom Združenih držav o skupnih aktivnostih Slovenske vojske in sil Združenih držav Amerike pri usposabljanjih, ki se izvajajo v Republiki Sloveniji (Sklep Vlade Republike Slovenije št. 51002-20/2017/3 z dne 16. 3. 2017, podpisan 25. 4. 2017), se krepi sodelovanje med zaveznicami in izkazuje prispevek h kolektivni obrambi. Za potrebe izvedbe vaje BAYONET-1/24 se za čas njenega trajanja dovoli vstop pripadnikov oboroženih sil Združenih držav Amerike na ozemlje Republike Slovenije.

Sprejetje posebnega sklepa vlade za sodelovanje na vaji BAYONET-1/24 je potrebno, ker Načrt vaj v obrambnem sistemu in sistemu varstva pred naravnimi in drugimi nesrečami v letu 2024 še ni sprejet.

MINISTRSTVO ZA OBRAMBO